Teräsmies
Teräsmies () on Joe Shusterin ja Jerry Siegelin luoma supersankari ja DC Comicsin julkaiseman sarjakuvan nimihahmo. Teräsmiehen hahmo myytiin Detective Comics -yhtiölle vuonna 1938. Myyntivuonnaan hahmo teki ensiesiintymisensä Action Comics -sarjakuvalehdessä. Supersankarisarjakuvien niin sanotun kultakauden katsotaan alkaneen Teräsmiehen ensiesiintymisestä, ja Teräsmiehen menestys myötävaikutti supersankarigenren syntymään.
Teräsmies syntyi Krypton-planeetalla. Juuri ennen planeetan räjähtämistä hänet lähetettiin vauvana turvaan Maahan. Teräsmies kasvoi Kansasissa Kentin pariskunnan ottolapsena. Varttuessaan hän huomasi omaavansa yli-inhimillisiä voimia, joita hän päätti käyttää auttaakseen muita ja taistellakseen rikollisuutta vastaan. Teräsmiehen asu koostuu sini-, puna ja keltavärisestä puvusta, pitkästä viitasta sekä S-kirjaimesta puvun rinnuksessa. Hänen peitehenkilöllisyytensä on toimittaja Clark Kent kuvitteellisessa Metropoliksen kaupungissa.
Teräsmies syntyi Krypton-planeetalla ja sai vanhemmiltaan Jor-Eliltä ja Laralta nimen Kal-El. Jor-El, yksi planeetan johtavia tiedemiehiä, sai selville, että Krypton-planeettaa uhkasi ketjureaktio, joka veisi planeetan väistämättömään tuhoon. Juuri ennen planeetan räjähtämistä Kal-El lähetettiin vauvana turvaan Maahan.
Avaruusalus päätyi Smallvilleen, Kansasiin, jossa Kal-El kasvoi hyväsydämisen Kentin pariskunnan ottolapsena ja sai nimekseen Clark Kent Marthan entisen sukunimen (Clark) mukaan. Varttuessaan Clark huomasi omaavansa yli-inhimillisiä supervoimia, joita hän päätti käyttää auttaakseen muita ja taistellakseen rikollisuutta vastaan.
Teräsmies toimii pääasiassa kuvitteellisessa Metropoliksen kaupungissa, mutta vierailee usein myös muissa kaupungeissa ja maissa pelastaessaan ihmisiä luonnonkatastrofeilta ja superroistojen hyökkäyksiltä. Teräsmies toimii myös Metropolisin poliisivoimien erikoisasiamiehenä, ja hänellä onkin käytännössä poliisin oikeudet esimerkiksi pidättää rikoksentekijä.
Teräsmies ei käytä naamiota ja on pituutensa ja atleettisen ulkonäkönsä puolesta helposti tunnistettavissa, joten hän loi peitehenkilöllisyydekseen lempeäkäytöksisen, kömpelön ja hiljaisen Clark Kentin. Clark Kent on valmistunut yliopistosta journalistiikan maisteriksi ja työskennellyt toimittajana Daily Planet -lehdessä.
Krypton kiersi punaista aurinkoa, ja sen painovoima oli huomattavasti suurempi kuin maapallon. Siksi kryptonilainen saa keltaisen auringon ja Maan pienemmän painovoiman ansiosta yliluonnollisia kykyjä.
supervoimakkuus supernopeus haavoittumattomuus lentokyky (korvasi varhaisimmissa sarjakuvissa esitetyn kyvyn loikata 200 metriä, kun hahmosta tehtiin ensimmäiset piirretyt) hengitys: saa aikaan pyörremyrskyn puhaltamalla, pystyy jäädyttämään uloshengitysilmansa, supertehokkaasti happea varastoivat keuhkot superaistit: näkö: röntgenkatse, lämpökatse, kaukokatse, mikroskooppikatse, näkee koko sähkömagneettisen spektrin ja lisäksi elävien olentojen auran superkuulo: kuulee kaikki ääni- ja radiotaajuudet superhajuaisti
Teräsmies osaa myös puhua lähes kaikkia Maan kieliä sekä useita avaruuskieliä (esimerkiksi kuvitteellista intergalaktiaa ja kryptonia).
Kryptoniitti on kuvitteellinen mineraali, jota on tullut Maahan Krypton-planeetalta. Kryptoniitista on olemassa eri muunnoksia, ja ne vaikuttavat vain Kryptonilta tulleeseen henkilöön. Vihreä kryptoniitti heikentää Teräsmiestä, ja kultainen vie hänen voimansa. Punaisella on vaikutuksia Teräsmiehen psyykeen ja supervoimiin. Lyijy suojaa Teräsmiestä kryptoniitin säteilyltä, toisaalta Teräsmiehen röntgenkatse ei kykene läpäisemään lyijyä.
Teräsmies ja muut kryptonilaiset ovat haavoittuvaisia myös taikuudelle.
Vuonna 1933 19-vuotiaat ohiolaiset Jerry Siegel ja Joe Shuster loivat tieteistarinan "The Reign of Superman". Tarinan Teräsmies muistutti hyvin vähän nykyistä Teräsmiestä: hän oli kalju telepaatikkorikollinen. Vuonna 1938 ensimmäinen versio nykyisestä Teräsmiehestä teki ensiesiintymisensä Action Comics -sarjakuvalehdessä.
Vuosien saatossa DC Comics ja Warner Bros. ovat laajentaneet Teräsmies-hahmon tukijoukkoa, voimia ja muita hahmoon liittyviä asioita. Hahmon taustaa on myös muunneltu niin, että se on mahdollistanut esimerkiksi muiden Kryptonin tuhosta selvinneiden hahmojen, kuten Teräspojan, Terästytön, Krypton ja Teräskoiran synnyn.
Vuonna 1986 Teräsmiehen käsikirjoittaja-piirtäjäksi palkattu John Byrne muokkasi Teräsmiehen tarinaa karsien pois osan voimista ja perinteisistä hahmoista (kts. "The Man of Steel"). 1990-luvulla toinen huomattava Teräsmies-tarina oli "Teräsmiehen kuolema".
Teräsmies uudistettiin jälleen "Superman: Birthright" -sarjakuvassa vuonna 2003. Mark Waid kirjoitti Teräsmiehen tarinan ensivaiheet uusiksi ja lisäsi mukaan viittauksia hahmon elokuva- ja televisioesiintymisten tapahtumiin. Hahmon historiaa kirjoitettiin jälleen uusiksi syyskuussa 2009 alkaneessa Geoff Johnsin tarinassa "Superman: Secret Origin".
Teräsmiehellä on Yhdysvalloissa kaksi kuukausittain ilmestyvää lehteä: Action Comics ja Superman (aiemmin Adventures of Superman). Lisäksi Teräsmies seikkailee vakituisesti Superman/Batman-, JLA- ja All-Star Superman -lehtien sivuilla. Suomessa Teräsmiehen seikkailuja julkaisee DC Spesiaali -nimellä Egmont Kustannus.
Teräsmiehestä on tehty monia televisiosarjoja, elokuvia, radiokuunnelmia ja videopelejä. Suomenkin televisiossa näytetty Smallville kertoo Clark Kentin seikkailuista ennen hänen ryhtymistään Teräsmieheksi. Christopher Reeve esitti Teräsmiestä vuoden 1978 elokuvassa Teräsmies, joka sai suitsutusta kriitikoilta ja josta tuli Warner Brosin tuon aikakauden elokuvista menestyksekkäin. Vuonna 2006 ilmestyi Superman Returns -elokuva, joka oli jatko-osa vanhoille Christopher Reeve -elokuville.
Superman (Atari 2600 1978) Superman 64 (Nintendo 64 1999) Superman PSone (2000) Superman: Man of Steel (Xbox 2002) Superman: Shadow of Apokolips PS2 Superman Returns 2006. PS2, Xbox 360
Teräsmies on innoittanut lukuisia tiedemiehiä, kulttuuriteoreetikkoja, toimittajia ja kriitikoita, mitä selitetään hahmon karismaattisuudella ja merkityksellä Yhdysvalloille sekä muulle maailmalle. Umberto Eco herätteli keskustelua hahmon myyttisyydestä jo 1960-luvulla ja esimerkiksi Larry Niven on pohtinut millainen suhde hahmolla on Lois Laneen seksuaalisessa mielessä.
Teräsmiehen omistajuudesta on kiistelty usein. Siegel ja Shuster veivät asian kahteen otteeseen oikeuteen vaatien tekijänoikeuksien palauttamista heille, tuloksetta.
Lex Luthor on Teräsmiehen arkkivihollinen ja tiedemies, joka oli nuorena Clark Kentin ystävä. Epäonnisen kemiallisen kokeen vuoksi Luthor menetti hiuksensa ja syytti siitä Teräsmiestä. Brainiac on superälykäs androidi, jolla on telepaattisia ja telekineettisia kykyjä. Darkseid on synkän Apokolips-planeetan diktaattori. Mxyzptlk on taikuri toisesta ulottuvuudesta, joka kiusaa Teräsmiestä. Hän ei ole varsinaisesti paha vaan vain ilkeä. Hän palaa takaisin ulottuvuuteensa vain sanomalla nimensä toisin päin eli ”Kltpzyxm”. Lelumies on Winslow Schott, kirjaimellisesti hengenvaarallisten lelujen valmistaja. Parasiitti on Rudy Jones, joka altistui myrkylliselle kemikaalille ja muuttui Parasiitiksi, olennoksi, joka imee muista elinvoimaa. Bizarro on Teräsmiehen epäonnistunut kaksoisolento. Metallo on kyborgi, jota entisen pikkurikollisen, John Corben, aivot ohjaavat. Tuomiopäivä on supervoimakas hirviö, joka pystyy uusiutumaan kuoltuaan ja tulemaan immuuniksi sen tappaneelle voimalle. Kenraali Zod on entinen kryptonilainen sotapäällikkö. Ultramies on käänteisuniversumissa asuva Teräsmiehen paha kaksoisolento. Teräspoika-Prime oikeassa maailmassa kasvanut nuori versio Teräsmiehestä, jonka pakkomielle tulla varsinaiseksi Teräsmieheksi Teräsmiehen paikalle ajoi hänet murhaajaksi.
Pete Ross on Clark Kentin nuoruudenystävä Lois Lane on Daily Planetin toimittaja ja rakastaa Teräsmiestä, joka on naamioitunut Clark Kent. Lana Lang on Clark Kentin tyttöystävä Smallvillen ajoilta Perry White on Daily Planetin päätoimittaja Jimmy Olsen on Daily Planetissa työskentelevä valokuvaaja. Hänet tunnetaan ”Teräsmiehen kaverina” William Henderson toimii Metropolisin poliisipäällikkönä Bibbo Bibbowski on Ässä-klubin omistaja sekä erinomainen tietolähde Maggie Sawyer toimii Metropoliksen poliisissa tarkastajan virassa.
Batman Gotham Cityn puolustaja, omaa vaihtelevan henkilökohtaisen suhteen Teräsmiehen kanssa. Batman on myös yksi harvoista "kuolevaisista", joka on onnistunut jollain tasolla haavoittamaan Teräsmiestä heitettyään tämän niskalenkillä World's Finest -elokuvassa. Teräsmies luotti Batmanille kaiken varalta kryptoniittiluodin elokuvassa Justice League: Doom. Oikeuden Puolustajat Teräspoika vuodesta 1993 alkaen Teräsmiehen nuori klooni. Ennen vuotta 1986 Teräspoikana toimi nuori Clark Kent Smallvillen nuoruusajoiltaan Terästyttö ja Teräsnainen Power Girl, Terästytön Maa-2 versio Krypto on Teräsmiehen lemmikkikoira, jolla on samankaltaiset supervoimat kuin Teräsmiehelläkin Teräs on tiedemies, joka teräspuku turvanaan suojelee Metropolisia Vartija on toisessa maailmansodassa kunnostautuneen Jim Harperin klooni ja naamioitu rikosten vastustaja
VuodetNäyttelijätSarjatElokuvatKonsolipelit1941–1943 1966–1970Bud CollyerThe New Adventures of Superman AquamanTeräsmies1948, 1950Kirk AlynSuperman Atom Man vs. Superman1951–1958George ReevesAdventures of Superman1973–1985Danny DarkSuperystävät (1973) Superystävät (1978) Super Friends: The Legendary Super Powers Show The Super Powers Team: Galactic Guardians1978 1980 1983 1987Christopher ReeveTeräsmies Teräsmies II Teräsmies III Teräsmies ja uhka auringosta1988Beau WeaverTeräsmies1988–1992Gerard ChristopherSuperboy1993–1997Dean CainTeräsmieheni1996–2000 2002 2006 2009–2010 2012Tim DalyTeräsmiesSuperman: Brainiac Attacks Superman/Batman: Public Enemies Superman/Batman: Apocalypse Justice League: DoomSuperman: Shadow of Apokolips2000Christopher McDonaldBatman of the Future2001–2011Tom WellingSmallville2001–2008 2010 2012–2013 2017George NewbernJustice League Static Shock Justice League Unlimited BatmanSuperman/Shazam! – Return of Black Adam Superman vs. The EliteInjustice: Gods Among Us Injustice 22002Jeff KramerSuperman: The Man of Steel2006Brandon RouthSuperman ReturnsSuperman Returns2006–2008Yuri LowenthalLegion of Super Heroes2006Crispin FreemanJustice League Heroes2007 2011Adam BaldwinSuperman: DoomsdayDC Universe Online2008Kyle MacLachlanJustice League: The New Frontier2008Christopher Corey SmithMortal Kombat vs. DC Universe2010Mark HarmonJustice League: Crisis on Two Earths2010David KayeDC Super Friends2010–2013Nolan NorthYoung Justice2011James DentonAll-Star Superman2011Roger RoseBatman – pelottomat2013Matt BomerSuperman: Unbound2013Travis WillinghamLEGO Batman: The Movie – DC Super Heroes Unite2013 2016–2017Henry CavillMan of Steel Batman v Superman: Dawn of Justice Justice League 2013Sam DalyJustice League: The Flashpoint Paradox2014Channing TatumLego Elokuva Lego Batman Elokuva2016–Tyler HoechlinSupergirl
Citation error, replace with{{cite book| author = Loeb, Jeph & Sale, Tim| title = Teräsmies: Neljä vuodenaikaa| location = Tampere| publisher = Egmont| year = 2006| version = (Superman for all seasons, 1998.) Suomentanut Petri Silas| id = ISBN 952-469-514-6}} Citation error, replace with{{cite book| author = Morrison, Grant & Quitely, Frank| title = Teräsmies| location = Helsinki| publisher = Egmont| year = 2012| version = (All-star Superman, 2005–08.) Tarina: Grant Morrison. Piirros: Frank Quitely. Suomentanut Antti Koivumäki| id = ISBN 978-952-233-594-4}} Citation error, replace with{{cite book| author = Morrison, Grant ym.| title = Teräsmies. Miehet terästä| location = Helsinki| publisher = Egmont| year = 2013| version = (Superman – Action comics vol. 1: Superman and the men of steel, 2012.) Suomentanut Antti Koivumäki| id = ISBN 978-952-233-695-8}}
. Transclusion error: {{En}} is only for use in File namespace. Use {{lang-en}} or {{en icon}} instead. . Transclusion error: {{En}} is only for use in File namespace. Use {{lang-en}} or {{en icon}} instead. Timo Suvanto: . Tiede 14.3.2007.
* Luokka:Seulonnan keskeiset artikkelit